

Νέο Υπόδειγμα κειμένου Υπεύθυνης Δήλωσης Γεωργικού Συμβούλου (Γ.Σ.) 
Συμπληρώνεται Υπεύθυνη Δήλωση (άρθρο 8 ν. 1599/1986), θεωρημένη για το γνήσιο της υπογραφής ή εκδοθείσα από τη διαδικτυακή πύλη https://www.gov.gr, το περιεχόμενο της οποίας θα είναι σύμφωνο με το κατωτέρω υπόδειγμα. 
Με ατομική μου ευθύνη και γνωρίζοντας τις κυρώσεις που προβλέπονται από τις διατάξεις της παραγράφου 6 του άρθρου 22 του ν. 1599/1986, δηλώνω ότι:

 1. Δεν υφίσταται σε βάρος μου καταδικαστική απόφαση για αδίκημα που σχετίζεται  με την επαγγελματική μου δραστηριότητα ή για οικονομικό αδίκημα. 
2. Δεν σχετίζομαι με οποιονδήποτε τρόπο με τον έλεγχο των Γεωργικών Συμβούλων (Γ.Σ.) και των Φορέων Παροχής Γεωργικών Συμβουλών (Φ.Π.Γ.Σ.). 
3. Δεν ασκώ εμπορία γεωργικών και κτηνιατρικών εφοδίων ή/και αγροτικών προϊόντων(1). 
4. Δεν μετέχω, δεν συμμετέχω με οιαδήποτε εταιρική ιδιότητα σε νομικό πρόσωπο που δραστηριοποιείται στην εμπορία γεωργικών και κτηνιατρικών εφοδίων ή/και αγροτικών προϊόντων.
5. Δεν εργάζομαι σε νομικό πρόσωπο ή ατομική επιχείρηση που δραστηριοποιείται στην εμπορία γεωργικών και κτηνιατρικών εφοδίων ή/και αγροτικών προϊόντων.
6. Δεν είμαι μέτοχος, εταίρος, διοικητικό στέλεχος ή μέλος σε νομικό πρόσωπο χορήγησης πιστοποίησης των γεωργικών εκμεταλλεύσεων ή/και των προϊόντων τους, για συστήματα ποιότητας ή διαχειριστικά πρότυπα ή διαδικασίας ελέγχου αυτών, ούτε δραστηριοποιούμαι μέσω ατομικής επιχείρησης με αντικείμενο τη χορήγηση πιστοποίησης των ανωτέρω.
7. Δεν εργάζομαι σε νομικό πρόσωπο ή ατομική επιχείρηση χορήγησης πιστοποίησης των γεωργικών εκμεταλλεύσεων ή/και των προϊόντων τους, για συστήματα ποιότητας ή διαχειριστικά πρότυπα ή διαδικασίας ελέγχου αυτών.  
8. Δεν συμμετέχω σε ελέγχους για τη χρήση φυτοπροστατευτικών προϊόντων που διενεργούνται στο πλαίσιο εφαρμογής του ν. 4036/2012 «Διάθεση γεωργικών φαρμάκων στην αγορά, ορθολογική χρήση αυτών και συναφείς διατάξεις» (Α΄ 8), όπως ισχύει. 
9. Ο/η σύζυγός μου 
Ονοματεπώνυμο: …
Α.Φ.Μ.: …
Επάγγελμα:… / Ιδιότητα:… / Φορέας Απασχόλησης: …
δεν εμπίπτει στις περιπτώσεις ασυμβιβάστων δραστηριοτήτων των σημείων 3 έως 8 της παρούσας δήλωσης.

Στην περίπτωση προσθήκης Γ.Σ. σε Φ.Π.Γ.Σ προστίθεται και η παρακάτω παράγραφος:

Ως μέτοχος-εταίρος-μέλος (συμπληρώνεται κατά περίπτωση) ή εργαζόμενος με πλήρη απασχόληση στον Φ.Π.Γ.Σ … (συμπληρώνεται η επωνυμία) δεν μετέχω ή εργάζομαι παράλληλα σε άλλο Φ.Π.Γ.Σ  με οποιαδήποτε σχέση απασχόλησης.



(1) Από τον περιορισμό της άσκησης εμπορίας γεωργικών και κτηνιατρικών εφοδίων ή/και αγροτικών προϊόντων, εξαιρούνται τα φυσικά πρόσωπα που είναι εγγεγραμμένα στο Μητρώο Αγροτών και Αγροτικών Εκμεταλλεύσεων (Μ.Α.Α.Ε.), εφόσον εμπορεύονται αποκλειστικά προϊόντα δικής τους παραγωγής. Στην περίπτωση αυτή στην παρ. 1 αναφέρουν: «Δεν ασκώ εμπορία γεωργικών και κτηνιατρικών εφοδίων. Είμαι εγγεγραμμένος στο Μητρώο Αγροτών και Αγροτικών Εκμεταλλεύσεων, με αριθ. Μητρώου….και εμπορεύομαι αποκλειστικά προϊόντα δικής μου παραγωγής». 




